146. löggjafarþing 2016–2017.

Þingskjal 275 — 104. mál.

Svar

félags- og jafnréttismálaráðherra við fyrirspurn frá Pawel Bartoszek
um umsagnir um atvinnuleyfi útlendinga.

Fyrirspurnin hljóðar svo:

Hve oft var óskað umsagnar stéttarfélags eða landssambands launafólks um tímabundið atvinnuleyfi á grundvelli b-liðar 1. mgr. 7. gr. laga um atvinnuréttindi útlendinga árlega 2010–2016, hversu margar umsagnir voru veittar hvert ár og hversu margar þeirra voru já
kvæðar og hversu margar neikvæðar?

Samkvæmt upplýsingum frá Vinnumálastofnun lágu fyrir umsagnir frá stéttarfélögum vegna 3.849 umsókna um tímabundin atvinnuleyfi hér á landi á umræddu tímabili. Í því sam
bandi bendir Vinnumálastofnun þó á að hvorki liggja fyrir upplýsingar um í hversu mörgum tilvikum umræddar umsagnir fylgdu með umsóknum um tímabundin atvinnuleyfi þegar slíkar umsóknir bárust stofnuninni né í hversu mörgum tilvikum Vinnumálastofnun óskaði sérstak
lega eftir umræddum umsögnum eftir að slíkar umsóknir höfðu borist stofnuninni.

Af fyrrnefndum 3.849 umsögnum var um að ræða 573 umsagnir á árinu 2010, þar af voru 538 umsagnir jákvæðar en 35 neikvæðar. Á árinu 2011 voru umsagnirnar 545 talsins, þar af voru 484 umsagnir jákvæðar en 61 umsögn neikvæð. Á árinu 2012 voru umsagnirnar 435 talsins, þar af voru 374 umsagnir jákvæðar en 61 umsögn neikvæð. Á árinu 2013 var um að ræða 380 umsagnir, þarf af voru 330 umsagnir jákvæðar en 50 umsagnir neikvæðar. Umsagn
irnar voru 440 talsins á árinu 2014 en þar af voru 392 umsagnir jákvæðar og 48 neikvæðar. Á árinu 2015 var um að ræða 561 umsögn, þar af voru 507 umsagnir jákvæðar en 54 umsagn
ir neikvæðar. Á árinu 2016 lágu fyrir 915 umsagnir vegna umsókna um tímabundin atvinnu
leyfi, þar af voru 783 umsagnir jákvæðar en 132 neikvæðar.

Á umræddu tímabili var því um að ræða samtals 3.408 jákvæðar umsagnir og 441 nei
kvæða umsögn af þeim 3.849 umsögnum stéttarfélaga sem lágu fyrir vegna umsókna um tímabundin atvinnuleyfi.